CELEX: 62008TN0355
Language: mt
Date: 2008-08-26 00:00:00
Title: Kawża T-355/08 P: Appell ippreżentat fis- 26 ta' Awwissu 2008 minn Chantal De Fays mis-sentenza mogħtija fis- 17 ta' Ġunju 2008 mit-Tribunal għas-Servizz Pubbliku fil-kawża F-97/07, De Fays vs Il-Kummissjoni

8.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 285/48
            
         Appell ippreżentat fis-26 ta' Awwissu 2008 minn Chantal De Fays mis-sentenza mogħtija fis-17 ta' Ġunju 2008 mit-Tribunal għas-Servizz Pubbliku fil-kawża F-97/07, De Fays vs Il-Kummissjoni
   (Kawża T-355/08 P)
   (2008/C 285/87)
   Lingwa tal-kawża: Il-Franċiż
   Partijiet
   
      Appellanti: Chantal De Fays (Bereldange, il-Lussemburgu) (rappreżentant: F. Moyse, avukat)
   
      Appellata: Il-Kummissjoni tal-Komunitajiet Ewropej
   Talbiet tal-appellanti
   
               —
            
            
               tiddikjara dan l-appell ammissibbli;
            
         
               —
            
            
               tannulla s-sentenza appellata;
            
         
               —
            
            
               tilqa' t-talbiet għal annullament imressqa mill-appellanti quddiem it-Tribunal għas-Servizz Pubbliku;
            
         
               —
            
            
               tikkundanna lill-Kummissjoni għall-ispejjeż taż-żewġ istanzi.
            
         Aggravji u argumenti prinċipali
   Permezz ta' dan l-appell, l-appellanti titlob l-annullament tas-sentenza tat-Tribunal għas-Servizz Pubbliku (aktar 'il quddiem it-“TSP”) tas-17 ta' Ġunju 2008, fil-kawża F-97/07, li permezz tagħha t-Tribunal ċaħad ir-rikors tagħha ppreżentat kontra d-deċiżjoni tal-Awtorità tal-Ħatra tal-21 ta' Novembru 2006 li fiha ġie applikat l-Artikolu 60 tar-Regolamenti tal-Persunal.
   In sostenn tal-appell tagħha, l-appellanti invokat żewġ aggravji:
   Fl-ewwel lok, l-appellanti tqis li t-TSP kkommetta żball ta' liġi fid-definizzjoni tal-portata fiż-żmien tad-deċiżjoni tal-21 ta' Novembru 2006 li permezz tagħha l-amministrazzjoni kienet, minn naħa waħda, ikkonstatat l-assenza irregolari tal-appellanti mid-19 ta' Ottubru 2006, u min-naħa l-oħra, ċaħditha mir-remunerazzjoni tagħha għall-perijodu kollu mhux kopert bil-leave annwali. Fil-fatt, l-appellanti ssostni li t-TSP kkunsidra li l-effetti tad-deċiżjoni kkontestata kienu koprew biss il-perijodu mid-19 ta' Ottubru 2006 sat-13 ta' Diċembru 2006, jiġifieri sakemm l-amministrazzjoni rċeviet ċertifikat mediku li jiġġustifika l-assenza tal-appellanti, filwaqt li fil-fatt, l-effetti kienu baqgħu għaddejjin sa issa. Dan l-iżball ta' liġi huwa l-konsegwenza ta' apprezzament ġuridiku żbaljat tal-fatti li l-ineżattezza tiegħu tirriżulta, skont l-appellanti, mid-dokumenti tal-proċess.
   Fit-tieni lok, l-appellanti ssostni li l-fatt li t-TSP ibbaża d-deċiżjoni li s-sospensjoni tal-ħlas tar-remunerazzjoni li kienet dovuta lill-appellanti kellha tkompli fuq l-eżistenza ta' deċiżjoni impliċita, kien żball ta' liġi li jimplika ksur tal-Artikoli 25(2), 59(1) u 60 tar-Regolamenti tal-Persunal kif ukoll tad-dispożizzjonijiet interni tal-Kummissjoni dwar l-eżerċizzju tas-setgħat iddelagati lill-Awtorità tal-Ħatra u tad-drittijiet tad-difiża.